Lav et referat af nedenstående tekst:

Tekst:
Lars Rokkjær er en vaskeægte klubmand. Han startede bordtennisklubben B75 som 17-årig for knap 50 år siden. Mest af alt fordi han var træt af at synge salmer i et meget troende samfund. Egentlig skulle klubben have været en fodboldklub, men det endte i stedet med at blive en bordtennisklub, og netop dét kan Lars Rokkjær - med god grund - glæde sig over i disse dage. Baskede Maze Hirtshals-holdet er nemlig i DM-finalen for første gang nogensinde, efter klubben, der har omkring 150 medlemmer alt i alt, formåede at ekspedere de forsvarende danske mestre fra Roskilde ud i semifinalen. Et mandskab, der havde ingen ringere end OL-bronzevinderen fra 2004, Michael Maze, på holdkortet. - Det var helt uvirkeligt, da vi vandt den afgørende kamp i golden set. Der gik lidt tid, før det sank ind hos mig, fordi det var så vanvittigt, siger Lars Rokkjær. Ifølge stifteren af klubben burde en by som Hirtshals, der har lidt over 5000 indbyggere, heller ikke kunne kæmpe med om det danske mesterskab. Det er lidt som historien om humlebien, der ikke burde kunne flyve. - De andre tophold har et astronomisk budget sammenlignet med vores. Hvis man skal sammenligne det med fodbold, så er vi Lyngby, og de er FCK. Alligevel har vi formået at overraske, fortæller han. Afbud svækker holdet Lars Rokkjær fejrede sejren over Roskilde på den nærmeste McDonald's sammen med holdets spillere. Hvordan et potentielt DM-guld skal fejres har han slet ikke overvejet. - Helt ærligt så kan vi tabe 5-0 og få stryg, men vi går selvfølgelig efter sejren, og vi tror også på det, siger han. Der tages hul på finaleserien, hvor der spilles bedst af tre, i aften, når Næstved gæster Hirtshals Idrætscenter klokken 18:30, og her forventer Lars Rokkjær, at hallen kommer til at koge. Håbet er, at der kommer mellem 200 og 300 mennesker. - Vi mærker en stor opbakning. De fleste af vores tilskuere har måske ikke den største viden om bordtennis. De er lidt som ishockey- og håndoldfans, så de råber og skriger, og forhåbentligt kan vores spillere få gavn af den opbakning, siger han. B75-holdet er smule svækket til aftenens kamp, da holdets fjerdesinglespiller ikke kunne få fri fra arbejde. Foruden det ene afbud stiller de i stærkeste opstilling. Holdets bedste spiller er græske Stamatouros Giorgos, der er tidligere græsk mester.

Referat:
Semifinalesejren blev fejret på McDonald's i Roskilde.